מוני נאור

מוני נאור (נולד ב-24 במרץ 1961) הוא מדען מחשב ישראלי ופרופסור במכון ויצמן, זוכה פרס גדל לשנת 2014.

קורות חיים
נאור נולד וגדל בחיפה. בוגר בית הספר הריאלי העברי בחיפה, הוא קיבל תואר ראשון במדעי המחשב מהטכניון בשנת 1985 ודוקטורט באוניברסיטת קליפורניה בברקלי בהנחיית מנואל בלום בשנת 1989. 

בשנים 1989 ל-1993 היה חוקר במרכז IBM Almaden. החל משנת 1993 הוא חבר סגל מכון ויצמן ומופקד על הקתדרה על שם ג'ודית קלימן. נאור עוסק בחקר יסודות הקריפטוגרפיה ופיתח יחד עם עדי שמיר את הקריפטוגרפיה הוויזואלית. 

ב-1992 המציא יחד עם סינתיה דוורק את מערכת הוכחת עבודה, שמשמשת כיום כבסיס התאורטי לכריית ביטקוין. 

היה פרופסור אורח באוניברסיטת סטנפורד ואורח במעבדות המחקר של חברת מיקרוסופט. בשנת 2008 נבחר לעמית האגודה הבינלאומית למחקר קריפטולוגי (IACR). בשנת 2014 הוענק לו פרס גדל, יחד עם רונאלד פייגין ואמנון לוטם, "על תוצאות פורצות דרך באלגוריתמים של קיבוץ מידע (אגרגציה)" במאמר שפרסמו.

קישורים חיצוניים

 דף הבית של מוני נאור באתר מכון ויצמן
 בחירות ממוחשבות, בחירות מקוונות: מדוע, כיצד ומתי?, הרצאה באתר איגוד האינטרנט הישראלי

הערות שוליים

מדעני מחשב ישראלים
מתמטיקאים ישראלים
קריפטוגרפים ישראלים
סגל מכון ויצמן למדע: מתמטיקה ומדעי המחשב
ישראלים זוכי פרס גדל
עובדי IBM
בוגרי בית הספר הריאלי
בוגרי הטכניון - מכון טכנולוגי לישראל
בעלי תואר דוקטור מאוניברסיטת קליפורניה בברקלי
ישראלים שנולדו ב-1961